ອິສຣາ​ແອລວ່າ ການໂຈມຕີທີ່ຊາຍແດນ ຄວນເຮັດໃຫ້ ອີຈິບຕື່ນໂຕ
ມື​ປືນ​ຈໍານວນ​ນຶ່ງໄດ້​ສັງຫານ ທະຫານ​ຍາມ​ຊາຍ​ແດນ 16 ຄົນ ​ແລ້ວພະຍາຍາມ ​ຈະຂ້າມ​ຊາຍ​ແດນ ​​ເຂົ້າ​ໄປ​ໃນອິສຣາ​ແອ​ລ ​​​ໃນລົດສອງ​ຄັນ​ທີ່​​ລັກມາ.
ລັດຖະມົນຕີີປ້ອງກັນປະເທດ ອິສຣາແອລ ທ່ານ Ehud Barak ກ່າວວ່າ ທ່ານຫວັງວ່າ ການໂຈມຕີທີ່ຮ້າຍແຮງເຖິງຕາຍ ຕໍ່ທະຫານຍາມຊາຍແດນຂອງອີຈິບ ໃນວັນອາທິດວານນີ້ ໃກ້ກັບເຂດ Gaza Strip ແລະອິສຣາແອລນັ້ນຈະເປັນ “ການປຸກໃຫ້ອີຈິບຕື່ນໂຕ” ແລະ ເສີມກໍາລັງຮັກສາຄວາມປອດໄພຂອງຕົນ ຢູ່ໃນແຫລມ Sinai ນັ້ນ ມືປືນຈໍານວນນຶ່ງໄດ້ສັງຫານທະຫານຍາມຊາຍແດນ 16 ຄົນ ແລ້ວພະຍາຍາມ ຈະຂ້າມຊາຍ ແດນ ເຂົ້າໄປໃນອິສຣາແອລ ໃນລົດສອງຄັນທີ່ລັກຂະໂມຍມາ ກອງທັບອິສຣາແອລ ກ່າວວ່າ ລົດຄັນນຶ່ງໄດ້ລະເບີດຂຶ້ນ ແລະລົດຄັນທີ່ສອງໄດ້ຂ້າມຊາຍແດນເຂົ້າໄປ ກ່ອນໄດ້ຖືກທໍາລາຍ ໂດຍການໂຈມຕີທາງອາກາດຂອງ ອິສຣາແອລ ທ່ານ Barak ໄດ້ລາຍງານຕໍ່ ຄະນະກໍາມະການນຶ່ງຂອງສະພາອິສຣາແອລ ໃນວັນຈັນນີ້ວ່າ ກໍາລັງຂອງອິສຣາແອລ ໄດ້ສັງຫານພວກມືປືນ 8 ຄົນ ຫົວໜ້າໂຄສົກກອງທັບອິສຣາແອລ ທ່ານ Yoav Mordechai ກ່າວວ່າ ທາງກອງທັບໄດ້ຮັບ ລາຍງານຂ່າວສືບລັບ ທີ່ໄດ້ຊ່ວຍໃຫ້ຂັດຂວາງການໂຈມຕີ ອີຈິບໄດ້ອັດດ່ານຂ້າມທີ່ເມືອງ Rafah ຂອງຕົນ ທີ່ຂ້າມໄປສູ່ເຂດ Gaza ນັ້ນ ໃນການຕອບໂຕ້ ຕໍ່ການໂຈມຕີດັ່ງກ່າວ ຊຶ່ງ ປະທານາທິບບໍດີ Mohammed Morsi ກ່າວວ່າ ເປັນການກະທໍາ ຂອງພວກ “ຂີ້ຂາດຕາຂາວ ” ລັດຖະມົນຕີປ້ອງກັນປະເທດອິສຣາແອລ Ehud Barak ໄປເບິ່ງເຂດຊາຍແດນພາກໃຕ້ ບ່ອນເກີດເຫດ, ວັນທີ 6 ສິງຫາ 2012 (Courtesy of Ariel Hermoni, Israel Ministry of Defense)